  Майя Бывальцева Удмуртиысь вылӥ дышетсконниосысь 20 устоосыз студентъёс Кун Кенешлэсь нимъем премиоссэ басьтӥзы. 27-тӥ коньывуонэ улосвыл парламентлэн кызь тямысэтӥ сессияз егитъёсты Кун Кенешлэн тӧроез Владимир Невоструев сӥлы кариз. Со сярысь элькунысь каткылдытъясь ёзэслэн пресс-службаез ивортӥз. Кун Кенешлэн нимъем премиезлэн быдӟалаез – 11 сюрс 500 манет Тужгес азинлыко студентъёсты данъян сяме пыриз ни, туэ сӥе-дано ужрад сизьыметӥез луиз. Премиез дышетсконын, эскерон ужъёсын висъяськем, мер улонын асьсэдыз мыло-кыдо возьматэм кун, муниципал но частной вузъёсыз дышетскись егитъёслы сёто. 2020-тӥ арын улосвыл парламентлэсь премизэ басьтӥзы: 1. Аверкиева Дарья Александровна, Глазкарысь В. Г. Короленко нимо пединститутысь мерлыко коммуникациосъя но кылосбуръя факультетын дышетскись: 2. Артёмова Елизавета Марковна, Удмурт кун университетысь Математикая, ивортодэт технологиосъя но физикая институтын дышетскись; 3. Банников Владимир Сергеевич, Ижысь гурт возёсъя кун академиысь дыкужымъя но электрификацияя факультетын дышетскись; 4. Бобров Максим Александрович, Удмурт кун университетысь Кылъя но литературая институтын дышетскись; 5. Дорофеева Александра Дмитриевна, Ижысь кун эм академиысь педиатрия факультетын дышетскись; 6. Зайцева Юлия Олеговна, Ижысь кун эм академиысь педиатрия факультетын дышетскись; 7. Занчаров Артём Александрович, Удмурт кун университетысь Мувӧйя но чагыр эстӥськонъя М. С. Гуцериев нимо институтын дышетскись; 8. Иванов Иван Николаевич, Ижысь гурт возёсъя кун академиысь зооинженерной факультетын дышетскись; 9. Кряжевских Никита Валерьевич, Ижысь техникая М. Т. Калашников нимо кун университетысь «Информатика и вычислительная техника» институтын дышетскись; 10. Кулёмин Максим Эдуардович, Ижысь кун эм академиысь педиатрия факультетын дышетскись; 11. Лобанова Наталья Вадимовна, Глазкарысь В. Г. Короленко нимо пединститутысь информатикая, физикая но математикая факультетын дышетскись; 12. Метешкина Виктория Александровна, Ижысь техникая М. Т. Калашников нимо кун университетысь машинаос лэсьтонъя факультетын дышетскись; 13. Петров Дмитрий Анатольевич, Ижысь гурт возёсъя кун академиысь ветеринарияя факультетын дышетскись; 14. Петряева Мария Владимировна, Ижысь техникая М. Т. Калашников нимо кун университетысь машинаос лэсьтонъя факультетын дышетскись; 15. Путина Анастасия Александровна, Удмурт кун университетысь Педагогикая, психологияя но мерлыко технологиосъя институтын дышетскись; 16. Симаков Никита Константинович, Ижысь техникая М. Т. Калашников нимо кун университетысь Лэсьтӥськонъя но архитектурая В. А. Шумилов нимо институтын дышетскись; 17. Степанова Кристина Сергеевна, Удмурт кун университетысь Педагогикая, психологияя но мерлыко технологиосъя институтын дышетскись 18. Сырман Кирилл Александрович, Глазкарысь В. Г. Короленко нимо пединститутысь информатикая, физикая но математикая факультетын дышетскись; 19. Фоминых Юлия Алексеевна, Ижысь техникая М. Т. Калашников нимо кун университетысь приборостроительной факультетын дышетскись; 20. Шаронов Илья Алексеевич, Ижысь гурт возёсъя кун университетысь экономикая факультетын дышетскись. Кун Кенешлэн тӧроез студентъёслы дышетсконазы но азьлань улоназы азинсконъёс сӥзиз но егитъёс элькунлэсь экономиказэ азинтыны юрттозы шуыса оскемзэ вераз. Туннэ котькудмы понна пусйымон нунал но пусйымон ар. 2020-тӥ ар – со Удмурт автономиез кылдытон ар. Учыр тупаку, тӥледыз праздникен ӟечкыламе но вераме потэ, ми та вормонъёсмы вылын ум дугдэ, элькунмы Россиысь вань улосвылъёс пӧлын йӧно инты басьтоз шуыса, азьланяз но азинсконъёс басьтыны тыршомы Артём Занчаров, Удмурт кун университетын дышетскись, Куг Кенешлэн премиезлэн лауреатэзТодэ вайытом, Удмуртиысь Кун Кенеш «За заслуги в развитии парламентаризма» выль данъян пус юнматӥз.  Тегъёс: Мерлык Ижкар студентъёс Удмуртия КунКенеш премия  